

**ประกาศองค์การบริหารส่วนตำบลทองเอน**

**เรื่อง การเปิดเผยข้อมูลงบประมาณเงินอุดหนุนเฉพาะกิจขององค์กรปกครองส่วนท้องถิ่นตามแผนปฏิบัติการยกระดับค่าคะแนนดัชนีการรับรู้การทุจริต**

............................................................

 ด้วยจังหวัดสิงห์บุรีได้รับแจ้งจากกรมส่งเสริมการปกครองส่วนท้องถิ่นว่า คณะอนุกรรมการขับเคลื่อนการยกระดับคะแนนดัชนีการรับรู้การทุจริต ได้มีมติเห็นชอบแผนปฏิบัติการยกระดับค่าคะแนนดัชนีการรับรู้การทุจริต ประจำปีงบประมาณ พ.ศ. 2566 กรมส่งเสริมการปกครองท้องถิ่น ซึ่งเป็นหน่วยงานที่ต้องรับผิดชอบภายใต้แผนปฏิบัติการดังกล่าว ในแผนงานเรื่องที่ 3 การใช้งบประมาณและทรัพยากรภาครัฐอย่างคุ้มค่า แนวทางการพัฒนา ความโปร่งใสในการใช้งบประมาณสาธารณะ มาตรการ การเปิดเผยข้อมูลงบประมาณขององค์กรปกครองส่วนท้องถิ่น โดยมีเป้าหมายเพื่อเปิดเผยเทศบัญญัติ/ข้อบัญญัติ งบประมาณรายจ่ายประจำปี และฉบับเพิ่มเติม งบประมาณเงินอุดหนุนเฉพาะกิจที่ได้รับการจัดสรรจากรัฐบาลประจำปี และที่ได้จัดสรรเพิ่มเติม รวมถึงงบประมาณเงินสะสมขององค์กรปกครองส่วนท้องถิ่น โดยให้มีการเปิดเผยข้อมูลในรูปแบบที่สามารถนำไปใช้ประมวลผลด้วยคอมพิวเตอร์ร่วมกับสกุลไฟล์ PDF เพื่อประโยชน์ในการอำนวยความสะดวกแก่ประชาชนในการเข้าถึงข้อมูล และกำหนดแนวทางและมาตรฐานให้หน่วยของรัฐจัดส่งหรือเชื่อมโยงข้อมูลดังกล่าวเปิดเผย แก่ประชาชน ตามประกาศคณะกรรมการพัฒนารัฐบาลดิจิทัล ลงวันที่ 11 มิถุนายน 2563 เรื่อง มาตรฐานและหลักเกณฑ์การเปิดเผยข้อมูลภาครัฐในรูปแบบข้อมูลดิจิทัลต่อสาธารณะ

 ดังนั้น เพื่อให้การเปิดเผยข้อมูลงบประมาณเงินอุดหนุนเฉพาะกิจขององค์กรปกครองส่วนถิ่นไปเป็นตามแผนปฏิบัติการยกระดับค่าคะแนนดัชนีการรับรู้การทุจริต องค์การบริหารส่วนตำบลทองเอนจึงขอประกาศรายงานแบบเปิดเผยข้อมูลงบประมาณเงินอุดหนุนเฉพาะกิจขององค์การบริหารส่วนตำบลทองเอน ประจำปีงบประมาณ พ.ศ. 2567 ตามแบบรายงานแนบมาพร้อมนี้

จึงประกาศให้ทราบโดยทั่วกัน

 ประกาศ ณ วันที่ 28 เดือนสิงหาคม พ.ศ. ๒๕๖7